มาจิบกาแฟ ละเลียดแพนเค้กซูเฟล่สไตล์ญี่ปุ่นกันเถอะ
ชั่วโมงนี้ไม่มีขนมไหนจะร้อนแรงเท่าขนมสูตรญี่ปุ่นอีกแล้ว เพราะไม่ว่าจะมากี่ราย ล้วนเข้าตานักชิมชาวไทยแทบทุกเมนู ล่าสุดเชฟ เซบาสเตียน ฮูแกแวร์ฟ หัวหน้าพ่อครัวเบเกอรีของ The Okura Prestige Bangkok จึงขอนำเสนอแพนเค้ก หนึ่งในเมนูยอดฮิตของชาวญี่ปุ่นที่ใครเคยได้กินที่ประเทศต้นตำรับเป็นต้องติดใจในรสชาตินุ่มละมุนละไม ไม่หวานจัด ซึ่งต่างจากแพนเค้กของชาวตะวันตกที่เน้นเนื้อหนักๆ รสเนยชัดๆ ยกมาทีชิ้นใหญ่เต็มจาน เมื่อเชฟได้คิดค้นแพนเค้กสูตรญี่ปุ่นที่เลือกใช้แต่วัตถุดิบชั้นเยี่ยม ใส่ใจในทุกขั้นตอนการทำ เคล็ดลับอยู่ที่การอบนานถึง 20 นาที จนได้แพนเค้กเนื้อเนียน นุ่ม เบา มอบกลิ่นหอมชวนน้ำลายไหล นอกจากตัวแพนเค้กที่มีความพิเศษแล้ว ขนมหวานจานนี้ยังเสริมรสชาติด้วยความหวานจากผลไม้สดอย่างสตรอว์เบอร์รี และไอศกรีมรสวานิลลาที่มีรสกลางๆ หรือชาเขียวได้ความขมอ่อนๆ ก่อนราดน้ำเชื่อมเมเปิลเพิ่มความชุ่มฉ่ำแบบตามใจฉัน เหมาะสำหรับละเลียดชิมพร้อมกาแฟรสเข้มอย่างอเมริกาโน หรือจิบคู่ชาร้อนที่ช่วยตัดความหวานของขนม มอบสุนทรีย์ทางรสชาติ ที่ทำให้วันนั้นของคุณพิเศษไปอีกขั้น ใครอยากลองขอให้ใจเย็นๆ เพราะแพนเค้กซูเฟล่สไตล์ญี่ปุ่นของโรงแรม ดิ โอกุระ เพรสทีจ กรุงเทพฯ จะพร้อมให้บริการวันที่ 1 เมษายน ถึง 30 มิถุนายน 2562 ณ ห้องอาหาร Up & Above Restaurant and Bar ในราคาจานละ 450++ บาท ระหว่างนี้ หลับฝันหวานรอไปก่อนนะ อีกไม่กี่อึดใจเอง ภาพ:The Okura Prestige Bangkokพิสูจน์อักษร: 
เคล็ดลับอยู่ที่การอบนานถึง 20 นาที จนได้แพนเค้กเนื้อเนียน นุ่ม เบา มอบกลิ่นหอมชวนน้ำลายไหล เสริมรสชาติด้วยความหวานจากผลไม้สด และไอศกรีมรสวานิลลาที่มีรสกลางๆ หรือชาเขียวได้ความขมอ่อนๆ ก่อนราดน้ำเชื่อมเมเปิลเพิ่มความชุ่มฉ่ำแบบตามใจฉัน